4 кылме

4 кылме (4 ноябрь) — григориан кечышот почеш идалыкын 308-ше (кужемдыме ийлаште — 309-ше) кечыже. Идалык пытыме марте 57 кече кодеш.

 Пайрем да памятный дате-влак 
  — Калыкын икоян улмо кечыже палемдалтеш. 
  — Марий автономий кече.

 Лӱмгече 
 Кылме тылзын нылымше кечынже шке лӱмгечыштым Александр, Герман, Максим. Емельян, Григорий, Василий, Анна да Елизавета-влак палемдат.

 Событий-влак 
Тугак ончо: :Категорий:Кылме тылзын 4 кечысе событий-влак
 1879 — Икымше кассовый аппаратым ыштен лукмо.
 1922 — Египетыште Тутанхамон фараонын гробницыжым муымо.
 2004 — Иркутскышто адмирал Александр Колчаклан чапкӱм шогалтыме. 

 Марий тӱняште 
 1920 — Марий автоном областьым (МАО) ыштыме нерген увертарыме.
 1941 — Йошкар-Олаште полупроводник заводым почмо.

 Шочыныт 
Тугак ончо: :Категорий:Кылме тылзын 4 кечынже шочшо-влак
 1905 — Михаил Иванов-Батрак, марий серызе, почеламутчо, туныктышо, СССР Серызе-влак ушемын йыжъеҥже (1934). 
 1932 — Миклай Рыбаков, марий серызе, журналист, драматург, артист, СССР Серызе-влак ушемын йыжъеҥже, Марий Эл Республикын Калык серызыже (1996), Марий АССР-ысе сымыктышын сулло пашаеҥже (1970), Марий АССР-ысе С.Г. Чавайн лӱмеш Кугыжаныш премийын лауреатше (1978), Олык Ипай лӱмеш Марий комсомол премийын лауреатше (1974).
 1938 — Владимир Павлович Васильев, шанче-экономист, Марий Элын сулло шанчыеҥже. Морко кундем Нуръял Корамасыште шочын-кушкын. Паша корныжо Марий кугыжаныш университет дене кылдалтын: 1974-ше ий гыч экономик факультетын доцентше, 6 ий деканже лийын. А 2002-шо ий гыч экономик теорий кафедрым вуйлата. Экономик шанче кандидат, профессор.
 1939 — Тамара Семёновна Григорьева, спортсменка, ечызе. Юлсер кундем Отымбал ялыште шочын. 5 ияш годымжак ече ӱмбак шогалын. Озаҥысе пединститутышто тунеммыж годымак Совет Ушем спорт мастер лӱмым сулен. Нелын эмганыме деч вара икмыняр ийлан спорт пашам ӧрдыжеш коден, но 80-ше ийлаште уэш ече ӱмбак шогалын. 2001-ше ийыште ветеран-влак кокласе тӱнямбалсе таҥасымаште «шӧртньымат» сеҥен налын. Ятыр таҥасымашын сеҥышыже. Россий спорт мастер.
 1952 — Вениамин Микишкин, марий серызе, кусарыше, журналист, драматург.سامانه پیامک آموت

 Коленыт 
Тугак ончо: :Категорий:Кылме тылзын 4 кечынже колышо-влак
 2005 — Олег Владимирович Чубарев, руш серызе, лесовод, 1941–1945 ийласе Кугу Ачамланде сарын участникше.
 2014 — Геннадий Пирогов (Макартук Геня), марий серызе, почеламутчо, журналист, Россий Серызе-влак ушемын йыжъеҥже (1998). 

 Калык пале 
Казанский юмонан кечыже. Ожно ты кечын сӱаным ышташ тыршеныт, вет юмын пайрем кечын ушнышо мужыр пеҥгыде лиеш, манын ӱшаненыт. Кастене пайрем ӱстелым погеныт: ушмен да кешыр дене пурам шолтеныт. 

Категорий:4 кылме